南吕・金字经春怀
作者：张可久
朝代：元

paragraphs: 瘦影孤鸾鉴，怨声阿鹊盐，病起离人愁转添。
嫌，燕归双入帘。
朱门掩，夜香不喜拈。
梅边雪冷松边路，月寒湖上村，缥缈梨花入梦云。
巡，小檐芳树春。
江梅信，翠禽啼向人。
石门洞天锦树开图障，翠峰堆发鬟，屋老苍云暗紫坛。
闲，玉龙耕破山。
白石烂，半岩秋雨寒。
仙居白日孤峰上，紫云双涧边，饥有松花渴有泉。
仙，抱琴岩下眠。
蟠桃宴，鹤来骑上天。
别怀海树离怀近，月英眉黛愁，《金缕》一声双玉舟。
留，共登思远楼。
重阳后，菊花风雨秋。